*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*119. számú előterjesztés*

Bátaszék Város Önkormányzat Képviselő-testületének 2025. május 28-án,

15 órakor megtartandó ülésére

*Döntés a városi óvoda klimatizálása I. üteméhez forrás biztosításáról*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Keresztes Katalin pénzügyi irodavezető  **Tárgyalja:**  PG Bizottság: 2025. 05. 27. |

# Tisztelt Képviselő-testület!

Már néhány évvel ezelőtt is érzékelhető volt, hogy az óvoda épülete is a szokottnál jobban felmelegszik a nyári időjárás miatt. Ez a tendencia ebben az évben is folytatódott és a klímaváltozás miatt a jövőben is folytatódni fog.

Nem csak az ott dolgozó, de a szülők is jelezték azt, hogy az épület belső hőmérséklete igen magas és az már nem komfortos.

A csoportszobák klimatizálása megoldható, kiépítése lehet ütemezett és a kiépítendő új berendezés elektromos áram fogyasztását további napelemek telepítésével lehet ellensúlyozni.

**I.**

Ezzel a témával 2024. évben a 211.számú előterjesztésben már foglalkoztunk. Bátaszék Város Önkormányzatának Képviselő-testülete a 310/2024.(XI.27.) önkormányzati határozatával döntött arról, hogy az óvoda épület gépészeti felújítása tervezési munkát elvégezteti. A vállalkozó a tervdokumentációt elkészítette.

Az épületrekonstrukciója során új hálózat kerül kialakításra mely 4°C külső hőmérsékletig hőszivattyúkkal biztosítja az óvodaépület fűtését, illetve teljes értékű hűtést is biztosít a nyári időszakban. 4°C alatt a meglévő fűtési rendszer biztosítja az épületek fűtését.

Az óvoda hűtési/fűtési rendszere három ütemű kivitelezési ütemre kerül megbontásra.

Ütemezési szakaszok:

- Déli csoportszobák hűtési rendszerének kialakítása

- Nyugati csoportszobák illetve az aula déli oldalának hűtési rendszerének kialakítása


- Keleti csoportszobák, az aula keleti oldalának illetve az északi oldal irodahelyiségek hűtési rendszerének kialakítása.

A rendszer kültéri egységeinek telepítési helye az óvoda és bölcsőde összekötő folyosó északi oldala mellé a fedett kerékpártároló.

Az épület együttes déli csoportszobák tetőszerkezetén korábban kialakításra került 18 kW napelemes rendszer. A betervezésre kerülő hűtési rendszerek bővítésének megújuló villamosenergiával ellátása történő kiszolgálása érdekében a meglévő napelemes rendszer bővítésre kerül. Az újonnan telepítésre kerülő napelemes rendszer a nyugati csoport szobák tetőszerkezetére kerül elhelyezésre. A telepítése ütemenként történik, 10 kW nagyságban. Az I. ütemben már kiépítésre kerül a teljes kapacitást biztosító 30kW-os inverter. A berendezések áramellátásához villamoshálózat épül.

Az épületnek földkábeles csatlakozása van. Az épület elhanyagolható mértékű tartalék villamos teljesítménnyel rendelkezik, így bővítés szükséges. A bővítéshez a meglévő csatlakozó vezeték megfelelő, azonban a mérőszekrényben az áramváltót cserélni kell.

A kor színvonalának megfelelő műszaki tartalom megvalósításának becsült költségét az alábbiak szerint adta meg a tervező:



**II.**

A főigazgató asszony levélben (1.sz. melléklete) jelezte az igényt arra vonatkozóan, hogy négy csoportszoba tekintetében szükséges a berendezések telepítése.

4 db 5,4 kW A+++” típusú klímaberendezés telepítésére kértünk indikatív árajánlatot. Továbbá szükséges még a villamoshálózat kiépítése is.

4 db klímaberendezés telepítés bruttó 2.344.800,-Ft

Villamoshálózat kiépítés bruttó 335.478,-Ft

A teljes bekerülési költség 2.680.278,-Ft.

Szükségesnek ítéljük, hogy a kivitelezési munka még ez év június – július hónapban befejeződjön.

Bátaszék Város Önkormányzata Beszerzései Lebonyolításáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2017. (III. 01.) számú együttes intézkedése 10. h. pontja alapján javasoljuk, hogy a Képviselő-testület hatalmazza fel a polgármestert a lefolytatott beszerzési eljárást követően az eljárást lezáró, annak eredményét megállapító döntést meghozatalára, a nyertes ajánlat kiválasztására.

**III.**

Több szülő is jelezte szóban, hogy adomány formájában hozzájárulna a berendezések kiépítéséhez. Ahhoz, hogy önkormányzatunk jogszerű keretek között befogadhassa az adományt, javasoljuk, hogy a képviselő-testület a mellékelt közérdekű kötelezettségvállalás célokmányának elfogadásával kezdeményezze az adománygyűjtés pénzbeli formáját.

A pénzbeli adományokat Bátaszék Város Önkormányzat **„Közcélú adománygyűjtő számla”** elnevezésű elkülönítettszámlájára várjuk, melynek megnyitásáról gondoskodtunk.

Az előterjesztés 2. sz. és 3. sz. melléklete tartalmazza a közérdekű kötelezettségvállalás meghirdetésére, valamint az adományok fogadására vonatkozó megállapodás tervezetet.

1. **sz. H a t á r o z a t i j a v a s l a t :**

**Bátaszéki Mikrotérségi Óvoda, Bölcsőde és Konyha óvoda épület klímatizálás I. ütem kivitelezési munkák elvégzésére vállalkozó kiválasztására**

Bátaszék Város Önkormányzata Képviselő-testülete

1. egyetért 4 db csoportszobában klímaberendezés elhelyezésével,
2. a feladat ellátásához bruttó 2.700.000,- Ft keretösszeget biztosít a vállalkozói díj kifizetésére az önkormányzat 2025. évi költségvetésének általános tartalékkerete terhére,
3. felkéri a Bátaszéki Közös Önkormányzati Hivatal aljegyzőjét a beszerzési eljárások lefolytatására,
4. felhatalmazza a város polgármesterét

- a beszerzési eljárást lezáró, annak eredményét megállapító döntés meghozatalára, a nyertes ajánlat kiválasztására

-a vállalkozási szerződés aláírására.

*Határidő:* 2025. június 30.

*Felelős*: dr. Firle-Paksi Anna aljegyző

(beszerzési eljárás lefolytatásáért)

dr. Bozsolik Róbert polgármester

(szerződés aláírásáért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár

1. **sz. H a t á r o z a t i j a v a s l a t :**

**Bátaszéki Mikrotérségi Óvoda, Bölcsőde és Konyha óvoda épület klímatizálás I. ütem kivitelezési munkákhoz kapcsolódó adománygyűjtő akció szervezésére, és meghirdetésére**

Bátaszék Város Önkormányzata Képviselő-testülete

1. Bátaszéki Mikrotérségi Óvoda, Bölcsőde és Konyha óvoda épület klímatizálás I. ütem kivitelezési munkák elvégzésére adománygyűjtési akciót (közérdekű kötelezettségvállalás) hirdet;
2. a közérdekű kötelezettségvállalás célokmányát az előterjesztés 1. számú melléklet szerinti tartalommal elfogadja, annak közzétételét a helyben szokásos módon elrendelni.

*Határidő:* 2025. június 5.

*Felelős:* Dr. Bozsolik Róbert polgármester

(közzétételért)

*Határozatról értesül:* KÖH Pénzügyi Iroda

irattár

…/2025. (V.28.) önk.-i határozat 1. melléklet

**Közérdekű kötelezettség-vállalás szervezése**

**(Tervezet)**

Bátaszék Város Önkormányzata a Bátaszéki Mikrotérségi Óvoda, Bölcsőde és Konyha óvoda épület klímatizálás I. ütem kivitelezési munkák elvégzésére adománygyűjtést szervez közérdekű kötelezettségvállalás formájában.

1. A fenti közérdekű céllal összefüggésben magánszemélyek, jogi személyek, jogi személyiséggel nem rendelkező gazdasági társaságok írásban kötelezettséget vállalnak arra, hogy vagyoni szolgáltatásukkal az adománygyűjtés célkitűzéseit szolgálják.

1. A felajánlás tartalma:

A felajánlásnak tartalmaznia kell a közérdekű célt és a felajánlott vagyoni szolgáltatás tartalmát (összegét, illetve természetben történő meghatározását). A felajánlás megállapodás megkötésével jön létre.

1. **A közérdekű kötelezettségvállalást kiíró a képviselő-testületi határozat meghozatalától 2025.07.31-ig tartó határozott időre szervezi.** A felajánlásokat Bátaszék Város Önkormányzatának az OTP Bank Nyrt. által vezetett 11746005-15414076-10330009 számú bankszámlájára lehet teljesíteni.

1. A közérdekű célra felajánlott pénzeszközöket Bátaszék Város Önkormányzata a fenti alszámlán elkülönítetten kezeli. Az adományozott az adományozó által teljesített befizetésről, adományról az adományozás teljesítésekor hatályos adójogszabályok szerint - amennyiben a hatályos adójogszabályok igazolás kiadását írják elő - igazolást ad ki a tárgyévet követő év január 31-ig.

1. A bankszámlára befizetett pénzeszközök és egyéb felajánlások tekintetében a polgármester kötelezettséget vállal arra, hogy azokat maradéktalanul ebben az okiratban megjelölt célra fordítja.

1. Bátaszék Város Önkormányzata köteles a közérdekű kötelezettségvállalást nyilvánosan meghirdetni, a felajánlások felhasználásával kapcsolatban a közérdekű kötelezettségvállalókat tájékoztatni.

Bátaszék, 2025. ……....

***Dr. Bozsolik Róbert*** ***polgármester***

…/2025. (V.28.) önk.-i határozat 2. melléklet

M E G Á L L A P O D Á S

Tervezet

amely létrejött egyrészről

**Bátaszék Város Önkormányzata**

Székhely: **7140 Bátaszék, Szabadság u 4.**

Törzskönyvi azonosító szám: 733304

Adószám: 15733304-2-17

Számlavezető pénzintézet neve: **OTP Bank Nyrt.**

Számlaszám: 11746005-15414076-10330009, mint adományozott, képviseli: **Dr. Bozsolik Róbert polgármester**, (a továbbiakban: adományozott)

másrészről:

**………………………………………………..**

Székhely: …………………………………

Adószám: …………………………………

Számlavezető pénzintézet neve: ……………………………

Számlaszám: ………………….-…………………., képviseli: **………………………………** mint adományozó (a továbbiakban adományozó ) között a mai napon az alábbiak szerint:

1. Bátaszék Város Önkormányzatának Képviselő-testülete …/2025.(V.28.) önkormányzati határozatában hozzájárult ahhoz, hogy az adományozott közérdekű kötelezettségvállalást fogadjon el a Bátaszéki Mikrotérségi Óvoda, Bölcsőde és Konyha óvoda épület klímatizálás I. ütem kivitelezési munkák elvégzésére.

1. Az adományozó kötelezettséget vállal arra, hogy az 1.) pontban foglalt közérdekű cél megvalósításához ……………..,- Ft, azaz ………….. forint vagyoni szolgáltatást teljesít, amely összeget jelen megállapodás aláírásától számított 5 naptári napon belül az adományozott számlájára befizet.

1. Adományozott az Adományt elfogadja.

1. Adományozott kötelezettséget vállal arra, hogy Adományozó által felajánlott Adományt az 1.) pontban foglalt közérdekű célra fordítja és az adomány felhasználásáról az adományozót tájékoztatja.

1. Adományozó nem él a Polgári Törvénykönyvéről szóló 2013. évi V. törvény (a továbbiakban: Ptk.) 6:589. §-ában biztosított jogával, eszerint nem köt ki olyan feltételt, hogy a 2.) pontban részletezett vagyoni szolgáltatásának a meghatározott célra való fordítása a nevének feltüntetésével történjen.

1. Az adományozott az adományozó által teljesített befizetésről, adományról az adományozás teljesítésekor hatályos adójogszabályok szerint - amennyiben a hatályos adójogszabályok igazolás kiadását írják elő - igazolást ad ki a tárgyévet követő év január 31 - ig.

1. Adományozó jelen Megállapodás aláírásával elfogadja, és tudomásul veszi, hogy amennyiben a mindenkor hatályos általános forgalmi adóról szóló törvény a közérdekű kötelezettség vállalás értéke után általános forgalmi adó fizetési kötelezettséget ír elő, azt a vonatkozó jogszabályok alapján megfizeti.

1. A megállapodásban nem szabályozott kérdésekben a Ptk. előírásai az irányadók. Jelen megállapodás 4 eredeti példányban készült magyar nyelven és 2 számozott oldalt tartalmaz, melyből Feleket 2-2 példány illeti.

Felek a jelen megállapodást elolvasás és értelmezés után, mint akaratukkal mindenben megegyezőt jóváhagyólag aláírták.

Bátaszék, 2025. …………….. hó ………….. nap

adományozott adományozó